হাজো আৰক্ষীৰ জালত পৰিছে এটা আন্তঃৰাষ্ট্ৰীয় চাইবাৰ অপৰাধী (INTERNATIONAL CYBER HACKER)। হাজোৰ নিজৰ ঘৰৰ পৰাই আৰক্ষীয়ে আটক কৰিবলৈ সক্ষম হৈছে হেকাৰটোক।
আন্তঃৰাষ্ট্ৰীয় পৰ্যায়ৰ আগশাৰীৰ টিভি চেনেল STAR TV ৰ LIVE ক্ৰিকেট আৰু কাবাদী খেল হেক কৰি আৰক্ষীৰ জালত পৰিছে হাজোৰ দলৈটোলাৰ আমিনুৰ ৰহমান নামৰ এইটো চাইবাৰ অপৰাধীজন।
এই আমিনুৰ ৰহমানে নিজাকৈ দুটা এপ তৈয়াৰ কৰি আগশাৰীৰ চেটেলাইট চেনেলটোৰ পৰা LIVE TELECAST হৈ থকাৰ সময়তে খেলৰ অংশ অনলাইনযোগে হেক কৰি নিজৰ এপ দুটাৰ জৰিয়তে প্ৰচাৰ কৰি আহিছিল।ইয়াৰ জৰিয়তে আমিনুৰে লাভ কৰিছিল লাখ লাখ টকা।
চাইবাৰ অপৰাধী আমিনুৰৰ হেকিঙৰ নমুনা।
বিগত ৬ মাহৰ পৰা এই বিষয়ে STAR INDIA PVT. LTD. ৰ তদন্ত সংস্থাৰ এই বিষয়টো দৃষ্টি গোচৰ হোৱাত কেইবাবাৰো আমিনুৰলৈ সতৰ্কতাবাণীও পঠোৱা হৈছিল।
কিন্তু তাৰ পাছতো আমিনুৰে এপ দুটাৰ জৰিয়তে প্ৰচাৰ কৰি গৈছিল LIVE CRICKET অথবা LIVE KABADDI।
অৱশেষত সংস্থাটোৱে হাজো আৰক্ষীৰ সহযোগত হাজোৰ নিজৰ ঘৰৰ পৰা আটক কৰিবলৈ সক্ষম হৈছে আমিনুৰক।
হাজো আৰক্ষীয়ে আৰু অধিক তথ্য সন্দৰ্ভত হেকাৰ আমিনুৰৰ জেৰা অব্যাহত ৰাখিছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
